Gaupne gamle kyrkje

For den noverande soknekyrkja i Gaupne, sjå Gaupne kyrkje.

Gaupne gamle kyrkje er ei lafta langkyrkje som avløyste ei stavkyrkje som stod i same området i Gaupne i Luster kommune i Vestland. 
Ho vart bygd mellom 1647–1652, og er eit døme på gammal luthersk stil.
mini|venstre|Stavkyrkjeportalen 
mini|venstre|Tårn og inngang sett frå vest.
Kyrkja har eit enkelt ytre, noko som var vanleg på den tida kyrka vart bygd, men taket og veggane inn i kyrkja står i sterk kontrast til dette. 
Alle veggane er måla i gult og raudt, og dekorert med blomstrar og drueklasar. 
Det er også måla bilete av alle apostlane. 
Veggane vart dekorert i 1658-60 av Nils målar.

Fleire delar frå stavkyrkja vart nytta om att, til dømes sideplankane i vestportalane. 
Desse er pryda med utskjeringar av ormar og drakar som slyngjer seg om einannan. 
Interiøret er rikt og fargestrålande dekorert. 
Altertavla i kyrkja er ei typisk katekismetavle frå reformasjonstida.

Gaupne gamle kyrkje vert i dag nytta til spesielle markeringar som den årlege olsokgudstjenesta. 

I 1909 var kyrkja gjeven som gåve frå kyrkjelyden til Fortidsminneforeninga. 
Den nye soknekyrkja, Gaupne kyrkje, var då alt teken i bruk.

 Sjå òg 
 Kyrkjebygga til Den norske kyrkja i Sogn og Fjordane

 Kjelder 
 Margrethe Henden Aaraas og Sigurd Vengen: «Gaupne gamle kyrkje»
 «Gaupne gamle kyrkje» i NRK Sogn og Fjordane Fylkesleksikon
 Om Gaupne gamle kyrkje på nettstaden til Fortidsminneforeninga Sogn og Fjordane avdeling 

 Bakgrunnsstoff 
 Eldre fotografi av Gaupne gamle kyrkje på nettstaden til Nasjonalbiblioteket
 «Kirkebøker, Sogn og Fjordane» på nettstaden til Arkivverket
 Kart frå 1979 som viser kyrkjestader og soknegrenser, på nettstaden til Universitetet i Bergen



Kategori:Fortidsminneforeningens eigedommar
Kategori:Freda bygg i Vestland
Kategori:Kyrkjer i Sogn prosti
Kategori:Kyrkjer i Luster
Kategori:Langkyrkjer i Bjørgvin
Kategori:Norske kyrkjer frå 1650-åra
Kategori:Kulturminne i Luster